3. การประกอบธุรกิจของกลุ่มธุรกิจหลัก (กลุ่มน้ำยางข้นและกลุ่มยางยืด) ส่วนที่ 2

กลุ่มน้ำยางข้น :

(1) ลักษณะผลิตภัณฑ์หรือบริการ (ก) ผลิตภัณฑ์หลัก

คือ น้ำยางพาราเข้มข้น (Concentrated Latex)
ผลิตโดยการนำน้ำยางพาราสดมาแยกส่วนที่เป็นของเหลวอื่นและสารที่ไม่ใช่เนื้อยางบางอย่างออก
โดยกรรมวิธีผ่านเครื่องจักรกลปั่นแยกด้วยความ เร็วสูง น้ำยางข้นที่ได้จะมีคุณสมบัติโดยทั่วไป คือ
มีความเข้มข้น 60% ของเนื้อยางแห้ง สามารถเก็บรักษาไว้ในสภาพของเหลวได้เป็นเวลานาน
และมีคุณสมบัติทางเคมีที่เหมาะสมกับการนำไปเป็นวัตถุดิบหลักในการผลิตถุงมือแพทย์ ถุงมือยาง
ถุงยางอนามัย ฟองน้ำ หัวนมยาง เส้นด้ายยางยืด กาว ลูกโป่ง เป็นต้น

ปัจจุบันบริษัท ไทยรับเบอร์ลาเท็คซ์คอร์ปอร์เรชั่น (ประเทศไทย) จำกัด (มหาชน)

ได้ใบรับรองระบบคุณภาพมาตรฐาน ISO 9001 ปี 2000 และ ISO/IEC17025
(ห้องแล็บมาตรฐาน)
โดยเป็นบริษัทแรกในอุตสาหกรรมน้ำยางข้นของประเทศไทยที่ได้ใบรับรองห้องแล็บมาตรฐานในการทดสอบ
น้ำยางพารา นอกจากนี้ บริษัท ไทยรับเบอร์ลาเท็คซ์กรุ๊ป จำกัด
ยังได้รับใบรับรองระบบคุณภาพมาตรฐาน ISO9001 ปี 2000 และ ISO14001

(ข) ปัจจัยสำคัญที่มีผลกระทบต่อโอกาสหรือข้อจำกัดการประกอบธุรกิจ

บริษัทย่อยในกลุ่มน้ำยางข้นอยู่ระหว่างการได้รับสิทธิพิเศษทางภาษีจากการส่งเสริมการลงทุนตามพระราชบัญญัติส่งเสริมการลงทุน
พ.ศ. 2520 สำหรับบริษัทฯ เสียภาษีเงินได้นิติบุคคลในอัตราร้อยละ 30 ในปี 2550
และได้รับสิทธิประโยชน์จากการเป็นบริษัทจดทะเบียนในตลาดหลักทรัพย์แห่งประเทศไทย
ทำให้เสียภาษีเงินได้นิติบุคคลในอัตราร้อยละ 25 ตามพระราชกฤษฎีกาฯ (ฉบับที่ 475) พ.ศ.2551
เป็นเวลา 3 รอบระยะเวลาบัญชีโดยเริ่มตั้งแต่ปี 2551 จนถึงสิ้นปี 2553

(2) การตลาดและภาวะการแข่งขัน (ก) นโยบายและลักษณะการตลาด 1.
กลยุทธ์การแข่งขันที่สำคัญ

- รับคำสั่งซื้อล่วงหน้าไม่เกิน 3 เดือน: เพื่อให้คาดการณ์ต้นทุนได้ใกล้เคียงความจริง
และตั้งราคาขายในระดับที่มีกำไรและแข่งขันได้ รวมทั้งช่วยวางแผนการผลิตได้อย่างดี -
การตั้งราคาขายที่มีกำไรและสามารถแข่งขันได้: การมีโรงงานกระจายอยู่ใน 3 ภาค คือ ภาคใต้
ภาคตะวันออก และภาคตะวันออกเฉียงเหนือ ซึ่งมีฤดูกาลของยางผลัดใบต่างกัน
จึงมีปัญหาการขาดแคลนวัตถุดิบน้อยกว่าผู้ผลิตที่มีโรงงานอยู่ในภาคเดียว
ทำให้สามารถควบคุมต้นทุนการผลิตได้อย่างมีประสิทธิภาพและเป็นผู้นำในการตั้งราคาขาย

- มีสินค้าจำหน่ายอย่างสม่ำเสมอและจัดส่งตรงตามกำหนด: จากการเป็นผู้ผลิตรายใหญ่สุดของโลก
ทำให้บริษัทสามารถจัดส่งสินค้าให้แก่ลูกค้าได้ตลอดปีตามกำหนด

- การประกันคุณภาพสินค้า: บริษัทจะผลิตน้ำยางข้นให้เป็นไปตามสูตรที่ลูกค้าต้องการ
หากไม่เป็นไปตามสูตร จะมีการปรับปรุงสินค้าให้ได้ตามความต้องการของลูกค้า

- การบริการหลังการขาย: บริษัทฯ
ได้มอบสินค้าและให้บริการแก่ลูกค้าด้วยความซื่อสัตย์และดูแลลูกค้าเป็นอย่างดีตลอดมา

2. ลักษณะลูกค้า

ลูกค้าส่วนใหญ่เป็นลูกค้าที่ติดต่อซื้อ-ขายกันมานาน และมีความสัมพันธ์ที่ดีต่อกัน เพราะบริษัทฯ
ได้ส่งมอบสินค้าและบริการแก่ลูกค้าด้วยความซื่อสัตย์ โดยให้ความช่วยเหลือและแก้ไขปัญหาต่าง ๆ
เมื่อลูกค้าต้องการ อีกทั้งมีความความยืดหยุ่นในเรื่องของสินค้าขาดหรือเกิน 3. กลุ่มลูกค้าเป้าหมาย
กลุ่มลูกค้าเป้าหมาย คือ ผู้ผลิตผลิตภัณฑ์จากยาง ซึ่งใช้น้ำยางข้นเป็นวัตถุดิบใน

การผลิต เช่น ถุงมือยาง เส้นด้ายยางยืด หัวนมยาง ถุงยางอนามัย เป็นต้น 4.
การจำหน่ายและช่องทางการจัดจำหน่าย

สัดส่วนการจัดจำหน่ายในประเทศอยู่ที่ร้อยละ 53 ส่วนต่างประเทศอยู่ที่ร้อยละ 47
ลูกค้าต่างประเทศ ได้แก่ มาเลเซีย จีน ฝรั่งเศส เกาหลีใต้ฯ ในด้านช่องทางการจัดจำหน่าย
สัดส่วนจำหน่ายตรงถึงผู้ผลิตผลิตภัณฑ์ยางร้อยละ 80 ผ่านผู้นำเข้าร้อยละ 20
กลุ่มน้ำยางข้นไม่มีความเสี่ยงจากการพึ่งพิงลูกค้ารายใหญ่
เพราะไม่มีการขายให้แก่ลูกค้ารายใดรายหนึ่งในสัดส่วนที่สูงกว่าร้อยละ 30 ของรายได้

(ข) สภาพการแข่งขันในอุตสาหกรรม

ปี 2551 มีผู้ผลิตน้ำยางข้นรายใหม่เกิดขึ้นจำนวน 2 ราย ทำให้มีผู้ผลิตในประเทศอยู่ประมาณ 74
ราย สัดส่วนร้อยละ 80 ของผู้ผลิตมีโรงงานอยู่ในภาคใต้ กลุ่มผู้ผลิตรายใหญ่มีอยู่จำนวน 26 ราย
ซึ่งกลุ่มไทยรับเบอร์ฯ เป็นกลุ่มที่มีกำลังการผลิตมากที่สุด ด้วยกำลังการผลิตของบริษัทในเครือจำนวน
9 โรงงาน ซึ่งมีกำลังการผลิตน้ำยางข้นประมาณ 250,000 ตัน และของโรงงานพันธมิตรอีกจำนวน
3 โรงงานที่ผลิตสินค้าภายใต้แบรนด์ “THAITEX”
ปัจจุบันกลุ่มไทยเท็คซ์จัดเป็นกลุ่มผู้ผลิตน้ำยางข้นรายใหญ่ที่สุดของประเทศไทยและของโลก
สำหรับส่วนแบ่งการตลาดของการจำหน่ายน้ำยางข้นในประเทศอยู่ที่สัดส่วนร้อยละ 50

สำหรับสภาพการแข่งขันในปี 2551 นั้น ในระหว่างปี ราคายางพาราของตลาดเคลื่อนไหวทั้ง
ขึ้นและลงจนทำสถิติทั้ง 2 ทาง

ราคายางพาราได้เริ่มปรับตัวขึ้นตั้งแต่ปลายปี 2550 จนทำสถิติสูงสุดในเดือนกรกฎาคม 2551
เป็นสถิติในรอบ 56 ปีที่ผ่านมา ตั้งแต่สงครามเกาหลีในปี 2493-2495
ปัจจัยสำคัญที่ทำให้เกิดแนวโน้มขาขึ้นอย่างต่อเนื่องของราคายางพาราระหว่างรอบครึ่งปีแรกของปี
2551 คือ

1.ปริมาณการผลิตของยางพาราถูกกระทบอย่างมากจากความไม่แน่นอนของภาวะภูมิอากาศ
โดยภาวะภูมิอากาศหนาวได้เกิดขึ้นเร็วในประเทศไทย มาเลเซีย และอินโดนีเซีย
และสถานการณ์การผลิตก็เกิดปัจจัยลบเพิ่มขึ้นอีก เมื่อภูมิอากาศหนาวเกิดขึ้นครั้งที่ 2
ในพื้นที่ปลูกยางพาราบางแห่งของประเทศไทย มาเลเซีย และอินโดนีเซีย
รวมทั้งในพื้นที่ปลูกยางพาราอีกบางประเทศของโลก
ทำให้การผลิตยางพาราเกิดความตึงตัวในช่วงครึ่งปีแรกของปี 2551

2.การปรับตัวอยู่ในแนวโน้มขาขึ้นของราคาน้ำมันดิบ ซึ่งทำสถิติขึ้นไปสูงสุดถึง 147
เหรียญสหรัฐอเมริกาในสัปดาห์ที่ 2 ของเดือนกรกฎาคม 2551 จากระดับราคาที่ต่ำกว่า 100
เหรียญสหรัฐอเมริกาในช่วงต้นปี

3.การแข็งค่าขึ้นอย่างต่อเนื่องของเงินสกุลท้องถิ่นเทียบกับค่าเงินสกุลเหรียญสหรัฐอเมริกา

4.เกิดปริมาณการซื้อที่สูงจากประเทศจีน เพราะความต้องการบริโภคที่สูงขึ้นในประเทศจีน
ทำให้ระดับสินค้าคงเหลือยางพาราลดลงมาอยู่ในระดับที่ต่ำกว่าปกติ
นอกจากนี้ยังเกิดจากปริมาณการผลิตยางพาราภายในประเทศจีนที่ลดลง
เพราะภูมิอากาศหนาวที่ไม่ปกติ และมีระยะเวลาที่หนาวนานในมณฑลไหหนานและยูนาน
ซึ่งเป็นเขตการผลิตยางพาราที่สำคัญของประเทศจีน

5.ประเทศอินเดียได้กลายมาเป็นผู้นำเข้ายางพารา
เพราะความต้องการบริโภคในประเทศสูงกว่าการผลิตภายในประเทศ

ในระหว่างช่วงครึ่งปีหลังของปี 2551
ระดับราคายางพาราได้เริ่มลดลงอย่างต่อเนื่องจนถึงเดือนกันยายน 2551
ซึ่งเป็นการลดลงตามการคาดการณ์ปกติในระหว่างปี เมื่อปริมาณการผลิตของประเทศไทย มาเลเซีย
และอินโดนีเซียเริ่มกลับมาสู่ระดับปกติ

ช่วงต้นเดือนตุลาคม 2551 ภายในระยะเวลาเพียง 13 วันทำการ
ราคายางพาราได้ลดลงอย่างรวดเร็วถึงร้อยละ 40 และเมื่อถึงสิ้นปี 2551
ราคายางพาราได้ลดลงมากกว่าร้อยละ 60 เมื่อเทียบกับราคาในระหว่างเดือนกรกฎาคม 2551
เป็นผลจากภาวะวิกฤติการเงินที่รุนแรงในประเทศสหรัฐอเมริกา

  ภาวะราคายางพาราตกต่ำมากยิ่งขึ้น เมื่อเกิดการยกเลิกคำสั่งซื้อในจำนวนสูงจากผู้ซื้อใน

ประเทศจีน รวมทั้งได้รับผลกระทบจากการที่ราคาน้ำมันได้ลดลงประมาณ 70
เหรียญสหรัฐอเมริกาต่อบาร์เรลมาอยู่ที่เพียง 40
เหรียญสหรัฐอเมริกาต่อบาร์เรลในช่วงครึ่งเดือนหลังของเดือนธันวาคม 2551
จนถึงปัจจุบันก็ยังอยู่ในระดับนี้

ในปี 2551 ปริมาณการผลิตยางพาราของไทยอยู่ที่ประมาณ 3.08 ล้านตัน เทียบกับ 3.03
ล้านตันในปี 2550 ผลผลิตยางพาราในประเทศยังคงอยู่ในระดับตึงตัวเหมือนปีก่อน
ประเทศมาเลเซียก็มีภาวะภูมิอากาศที่เหมือนกัน
ปริมาณการผลิตยางพาราของมาเลเซียได้ลดลงสู่ระดับ 1.12 ล้านตันในปี 2551 เทียบกับ 1.13
ล้านตันในปี 2550 ส่วนปริมาณการผลิตน้ำยางข้นในปี 2551 ของไทยอยู่ที่ประมาณ 700,000
ตันน้ำใกล้เคียงกับปี 2550

(ค) แนวโน้มภาวะอุตสาหกรรมและสภาพการแข่งขันในอนาคต
น้ำยางข้นเป็นวัตถุดิบหลักของอุตสาหกรรมประเภท Dipping ผลิตภัณฑ์ที่ใช้น้ำยางข้นเป็นวัตถุดิบหลัก
เช่น ถุงมือยางแพทย์ ถุงยางอนามัย เส้นด้ายยางยืด หัวนมยาง ส่วนอุตสาหกรรมประเภท
Extruding ผลิตภัณฑ์ที่ใช้น้ำยางข้นเป็นวัตถุดิบหลัก คือ เส้นด้ายยางยืด อุตสาหกรรมประเภท
Dipping จัดเป็นผู้ใช้น้ำยางข้นรายใหญ่ที่สุด คาดว่า ความต้องการใช้ในปี 2552 จะลดลง
เนื่องจากเศรษฐกิจโลกอยู่ในภาวะถดถอย โดยเฉพาะจากภาคครัวเรือน จึงไม่คาดว่า
ตลาดภายในประเทศจะมีการขยายตัวมาก

ประเทศไทยยังคงเป็นผู้ผลิตน้ำยางข้นรายใหญ่ที่สุดของโลก ในอัตราส่วนร้อยละ 70-80
ของปริมาณการผลิตรวมของโลก โดยผลผลิตยางพาราของไทยในสัดส่วนร้อยละ 20
ถูกใช้ภายในประเทศ และอีกร้อยละ 80 จะถูกส่งออก ในปี 2552 คาดว่า
ราคาน้ำยางข้นในตลาดโลกยังคงอยู่ในระดับต่ำ เพราะการแข่งขันที่สูง
ทำให้น่าจะเกิดความต้องการขายมากกว่าความต้องการซื้อในระหว่างปี 2552

  อุตสาหกรรมรถยนต์ที่ซบเซาทั่วโลก ทำให้ความต้องการยางแห้งซึ่งเป็นวัตถุดิบหลักของ

การผลิตยางล้อรถ ถูกคาดว่าจะลดลงประมาณร้อยละ 10-15 ในปี 2552 เมื่อเทียบกับปี 2551
ความต้องการบริโภคยางแห้งของตลาดโลกที่ลดลงจะมีผลกระทบโดยตรงต่อราคาน้ำยาง

ประเทศมาเลเซียและจีนยังคงเป็นตลาดส่งออกหลักของบริษัทฯ
ส่วนตลาดภายในประเทศยังคงเป็นตลาดหลักของบริษัทฯ ในปี 2552

(3) การจัดหาผลิตภัณฑ์ 

(ก) ลักษณะการจัดหา

กลุ่มน้ำยางข้น มีโรงงานรวม 9 โรงงาน กระจายที่ตั้งในภาคตะวันออก 4 โรงงาน ภาคใต้ 4
โรงงาน ภาคตะวันออกเฉียงเหนือ 1 โรงงาน รวมแล้วมีกำลังการผลิตประมาณ 250,000 ตันต่อปี
นอกจากนี้ยังมีการทำสัญญาซื้อขายกับโรงงานพันธมิตรอีกจำนวน 3 แห่ง
จัดได้ว่าทางกลุ่มเป็นผู้ผลิตที่มีโรงงานและกำลังการผลิตมากที่สุดของโลก

ทางกลุ่มฯ มีนโยบายการผลิตที่สำคัญ คือ ผลิตตามสูตรที่ลูกค้าต้องการ
และทำให้น้ำยางสามารถรักษาความเข้มข้นตามมาตรฐานให้ได้นานที่สุด ในการจัดหาวัตถุดิบหลัก คือ
น้ำยางพาราสด จัดซื้อจากในประเทศ ร้อยละ 100 โดยรับซื้อจากชาวสวนจำนวนมาก
และจุดรับซื้อของบริษัท ซึ่งปัจจุบันมีประมาณ 90 จุด กระจายตามพื้นที่ใกล้โรงงาน
เพื่อให้ได้วัตถุดิบในราคาต่ำ สำหรับวัตถุดิบรอง คือ สารเคมี เพื่อรักษาสภาพน้ำยาง
จัดซื้อจากในประเทศ ร้อยละ 100 ผู้จำหน่ายในประเทศมีประมาณ 15 ราย ในด้านการจัดซื้อ
กลุ่มน้ำยางข้นไม่มีความเสี่ยงจากการพึ่งพิงผู้จัดจำหน่ายรายใหญ่
เพราะไม่มีการซื้อจากผู้จัดจำหน่ายรายใดรายหนึ่งในสัดส่วนที่สูงกว่าร้อยละ 30 ของยอดซื้อรวม
ในปี 2551 ราคาซื้อของวัตถุดิบน้ำยางพาราสดเพิ่มขึ้นเล็กน้อยในสัดส่วนร้อยละ 11 จากปีก่อน

(ข) ผลกระทบต่อสิ่งแวดล้อม กลุ่มน้ำยางข้นได้ทำการผลิตโดยตระหนักถึงผลกระทบต่อสิ่งแวดล้อม
ในช่วงระยะเวลา 3 ปีที่ผ่านมา ได้จัดสรรเงินเพื่อการลงทุนและเป็นค่าใช้จ่ายเกี่ยวกับบ่อน้ำเสีย
จำนวนเงินรวม 23.64 ล้านบาท
เพื่อให้ระบบการควบคุมสิ่งแวดล้อมเป็นไปตามกฎหมายและมาตรฐานสากล
สำหรับในระบบบำบัดน้ำทิ้ง ทางกลุ่มสามารถควบคุมค่า BOD
ให้อยู่ในระดับต่ำกว่ามาตรฐานของกระทรวงอุตสาหกรรม ในช่วงระยะเวลา 3 ปีที่ผ่านมา
ไม่มีปัญหาสิ่งแวดล้อม

กลุ่มเส้นด้ายยางยืด : (1) ลักษณะผลิตภัณฑ์หรือบริการ (ก) ผลิตภัณฑ์หลัก

คือ เส้นด้ายยางยืด (Rubber Thread) วัตถุดิบสำคัญ คือ น้ำยางข้น
ผลิตภัณฑ์ที่ได้ส่วนใหญ่จะใช้ในอุตสาหกรรมสิ่งทอ
โดยลูกค้าซื้อเส้นยางยืดไปเป็นวัตถุดิบในการประกอบสิ่งทออีกต่อหนึ่ง
โดยนำไปทอกับเส้นใยโพลีเอสเตอร์เพื่อให้กลายเป็นแถบ Elastic สำหรับเสื้อผ้าสำเร็จรูป เช่น
ชุดชั้นในสุภาพสตรี ขอบเอวกางกางยืด ขอบถุงเท้า เป็นต้น

  (ข) ปัจจัยสำคัญที่มีผลกระทบต่อโอกาสหรือข้อจำกัดการประกอบธุรกิจ

  ผลิตภัณฑ์ที่ใช้ทดแทนเส้นยางยืดธรรมชาติได้ก็คือเส้นใยสังเคราะห์ ซึ่งถ้าหากราคาของเส้น

ใยสังเคราะห์มีราคาถูกลงถึงระดับหนึ่งก็จะทำให้ลูกค้าหันมาใช้ยางสังเคราะห์แทนเส้นยางยืดที่ทำจากยางธรรมชาติ
อย่างไรก็ตามในปัจจุบัน กลุ่มลูกค้าที่ใช้สินค้าทั้งสองประเภทค่อนข้างแบ่งแยกกัน

(2) การตลาดและภาวะการแข่งขัน (ก) นโยบายและลักษณะการตลาด 1.
กลยุทธ์การแข่งขันที่สำคัญ

- สามารถรองรับความต้องการของลูกค้าได้ทั้งรายเล็กและรายใหญ่

- สร้างความมั่นใจให้แก่ลูกค้าด้วยการส่งมอบสินค้าตามกำหนด

- มีการบริการหลังการขาย โดยมีตัวแทนประจำท้องถิ่นดูแลรักษาตลาด -
การรับประกันคุณภาพสินค้าจนส่งถึงผู้บริโภค

2. การจำหน่ายและช่องทางการจำหน่าย สัดส่วนการจำหน่ายในประเทศอยู่ที่ร้อยละ 4
ของยอดขายรวม บริษัทฯ จะจำหน่ายตรงถึงผู้ใช้และผ่านตัวแทนจำหน่าย สำหรับตลาดต่างประเทศ
มีสัดส่วนการจำหน่ายสูงถึงร้อยละ 96 ของยอดขายรวม โดยจัดจำหน่ายผ่านผู้จัดจำหน่ายในท้องถิ่น
ตลาดที่สำคัญ ได้แก่ จีนและประเทศแถบเอเชียใต้

(ข) สภาพการแข่งขันในอุตสาหกรรม อุตสาหกรรมเส้นด้ายยางยืด
เป็นอุตสาหกรรมต่อเนื่องจากน้ำยางข้น จัดอยู่ในประเภทผลิตภัณฑ์จากยาง
โดยเป็นสินค้ากึ่งสำเร็จรูปของอุตสาหกรรมสิ่งทอ บริษัทเป็นผู้ผลิตรายใหญ่อันดับต้นๆ
ของประเทศจากจำนวน 5 ราย
คู่แข่งขันส่วนใหญ่เป็นผู้ผลิตในประเทศและผู้ผลิตในประเทศมาเลเซีย ในปี 2552
ประมาณการความต้องการใช้ยางยืดคาดว่าทรงตัว ตลาดหลักอยู่ที่ประเทศจีน

(3) การจัดหาผลิตภัณฑ์ (ก) ลักษณะการจัดหา

บมจ.เวิลด์เฟล็กซ์ มีโรงงานตั้งอยู่ในจังหวัดระยอง มีกำลังการผลิตเต็มที่ 13,000 ตัน
นโยบายการผลิตที่สำคัญคือ ผลิตสินค้าตามที่ลูกค้าต้องการ โดยใช้วัตถุดิบที่มีอยู่ในประเทศ
การจัดหาวัตถุดิบหลัก คือ น้ำยางข้น บริษัทจัดซื้อในประเทศทั้งหมด โดยซื้อจากบริษัทที่เกี่ยวข้องกัน
ซึ่งเป็นการประกันได้ว่าบริษัทจะมีวัตถุดิบใช้ตลอดปี
สำหรับสารเคมีบริษัทซื้อโดยผ่านผู้นำเข้าจากต่างประเทศเป็นส่วนใหญ่

(ข) ผลกระทบต่อสิ่งแวดล้อม ในกระบวนการผลิตจะต้องมีระบบการบำบัดน้ำก่อนทิ้ง
บริษัทได้ใช้ระบบบำบัดน้ำใช้ในขบวนการผลิตเป็นการถาวร นอกจากนี้ ยังมีกระบวนการนำสารเคมี
บางส่วนกลับมาใช้ ในกระบวน การผลิตได้อีก เพื่อลดปริมาณสารเคมี
ทำให้ขบวนการบำบัดมีประสิทธิภาพ ช่วยลดมลภาวะเกี่ยวกับน้ำเสีย
พร้อมกับลดค่าใช้จ่ายสาธารณูปโภค ในช่วงระยะเวลา 3 ปีที่ผ่านมา ไม่มีปัญหาสิ่งแวดล้อม